( يفتح الستار علي خشبة مسرح خاليه من كل شيء عدا كرسي عرش قديم متهالك 
يستقر في عمق المسرح تحت بقعه من الضوء ضعيفه وباهته 
تنبعث من بروجيكتور شاخ تأثيره 
ثم يدخل الممثلون بملابس تاريخيه من الصاله الي مقدمة المسرح 
في حاله منظمه من الفوضي ) 


( للجمهور ) طبعا حضراتكم زهقتوا من كتر القعده والانتظار .. 
وزمانكم بتلعنوا اليوم اللي خلاكم تيجوا فيه هنا 

بس بصراحه تأخير البروفه الجنرال النهارده مش مننا 

ده العادي بتاع كل بروفه .. 

وكويس انه حصل قدامكم النهارده علشان تكونوا شاهدين 

" يأتي مسرعا اليهم " 

فيه ايه ياخونا ... ماينفعشي اللي انتوا بتعملوه ده 

خشو جوه لو سمحتم .. و الكلام ده يبقي بينا وبين بعض 

مش قدام الجمهور .. 

اولا مفيش حد فيهم غريب .. كل الموجودين معارفنا واصحابنا .. 
يوقيو | نكدتوا جود لحان هنيد البووفة درفني 

انا عايزه اعرف دلوقتي .. احنا مستنيين ايه ؟ 

الزاوين شه ماحكاش ؟؟ 

" بدهشه " اوووه فانتاستيك ؟؟ هو الريس جاي ؟؟ 


( ضحك) 


" بأستخفاف " كلحي يقصد الاستاذ مبسوط 


والله انا اللي اعرفه .. ان المسرح عمره مابيقف علي حد 


( يدخل إليهم مبسوط مشرف المسرح ومدير الفرقه من الصاله ) 


فعلا المسرح عمره مابيقف علي حد.. يعني ممكن ناس تمشي 
وناس تانيه تيجي مكانها.. بيتهيألي كلامي واضح .. 

وبعدين مستعجلين قوي علي ايه مه المخرج بتاعكوا لسه ماجاش 
" يطل من نافذة الإضائه " انا هنا من بدري يامبسوط بيه 
لامؤخذه يا فنان .. العتب ع النظر 

اصلي افتكرتك ماجيتشي عشان .. مت 

" بإستياء * ماك؟ 

اه .. توفي يعني 

" ينفرد بمبسوط في حوارا خافتا " بقولك ايه يا عمهم ؟ 


( علي جانب آخر يأتي حديث جانبي بين غالب و ابراهيم ) 


بقولك ايه .. ماتيجي نبدأ قبل مايرغي زي كل مره وينيمنا جمبه ؟ 
علي رأيك ده ممكن يقعد يرغي لحد ما القيامه تقوم 

طب يلا ابدأ وانا هركب وراك علي طول 

" ممثلاً " .. ياهذا اصغ الي ما اقول و احضر لي ما .. 

" مقاطعا " خد ياله ... 

" لايزال متقمص " ياهذا .. 

" مقاطعا " وحياة طنطك .. انت بتكروتني وانا بتكلم .. طب عليه 
نعم '؟ 

ياريس دا علشان حلفانك بس ماينزلشي ... 

لكن هم لايقصدوا حاجه كده ولا كده .. 

أه بحسب .. 

ياريس انا كان قصدي اقوله .. ياهذا احضر لي مايكا كي يتحدث الريس 
اه .. ان كان كده معلش .. بس ليه مايك 


دا انا حتي صوتي مجلجل النهارده .. ولا عبد الحليم ف شبابه 


" مؤكدا " واحلي منه ياريس .. ؟؟ انت بس اللي مخدتش فرصتك 
انت شايف كده ؟؟؟ 
وابو كده كمان .. 
والله ياض يا كلحي محدش رافع معدنياتي ف الفرقه دي غيرك 
تلميذك يا استاذنا 
" للجمهور " انا طبعا مش هسأل عن سبب وجودكم في بروفه النهارده 
بس يرضيكوا انكم تتعزموا ع البروفه من غير ما انا اعرف 
محدش فيهم غريب .. كلهم اصحابنا واساتذتنا .. ورأيهم ف العرض يهمنا 
وماله يا ماما ويهمني انا كمان .. 
بس بيتهيألي كان المفروض تاخدوا اذني الاول 
بصفتي اهم واحد ف الفرقه .. 
.. نسيت اعرفكم بنفسي .. انا مبسوط مدير الفرقه 
وتقدروا تعتبروني الكل ف الكل هنا 
اما بقي عن اصل التسميه فدا يرجع الي تاريخ الميلاد 
اللي هو تحديدا .. 
( مقاطعين ) خمسه يونيه سبعه وستين 


اما بقي سبب التسميه .. ف ده يرجع ان يوم ما إتولدت .. 


كانت البلد كلها بتعيط الا انا.. كنت نازل بضحك علي ايه ما أعرفش 


ومن يوميها ابويا قرر انه يسميني مبسوط .. ويطلق امي 

الله يرحمها .. كانت ست عظيمه ..دي كانت 

" موشوشا 1 ط" 

بقولك ايه ياعمهم .. انت كده افورت قوي 

وممكن اي حد من الناس الموجوده يفتكر اننا كاسرين الحائط الرابع 
انا ما كسرتش حاجه .. 

اللي كسر الحائط الرابع ده هو اللي هيصلحه 

وهيتخصم تمن تصليحه من مرتبه 


احنا ما عندناش ميزانيه لتصليح اي حاجه 


خلينا بس نبدأ البروفه .. ونشوف الموضوع ده بعدين 

ماشي .. بس خلي بالك م العيال دي لحسن دول بيسقطوا الكلام 
وممكن يشتموني وانت مش واخد بالك 

بيسقطوه ازاي يعني ؟؟ 

يعني يقولوا حاجه .. وهم قاصدين حاجه تانيه 

اه .. قصدك بيعملولها اسقاط 

ايوه .. هي البتاعه دي 

لا ماتقلقشي .. انا صاحيلهم .. مش نبدأ بقي 

يلا اعتمد .. 

يلا ياخونا بروفه جنرال .. 

جنرال ازاي بقي ان شاء الله من غير ديكور 

عادي ..شغلوا المخيله شويه... تخيلوا انها موجوده 

يعني انت عايزني اصدق ان ده كرسي عرش .. طب ازاي ؟؟ 
دا الكراسي اللي ف القهوه اللي بره انضف منه 

خلاص هاتلك كرسي من بره .. 

ماتحبكهاش .. ياعم سامح 

يعني انت يرضيك اللي بيحصل ده 

" مقاطعا " نصيبنا كده .. 

وقال علي رأي المثل .. حمارتك العارجه .. 

تغنيك عن سؤال التخين ( مشيرين الي كرش مبسوط ) 

يلا ياخونا نشتغل بقي .. مش هانضيع البروفه ف الكلام 

يلا ياخويا منك ليها .. عايزين شغل كويس .. الناس دي جايه تضحك وتتبسط 
" ل سامح " يلا ياحبيبي انت هاتبصلي 


" لمخرج العرض " يلا يا فنان .. مزيكا 


( تعلو اصوات الموسيقي ومعها يظهر الملك البطلمي الزمار ( ويجسده مبسوط ) 
و زوجته الملكه ايفاتكا 
في بؤرتين متباعدتين كل منهم يحمل طفلا بين زراعيه 


ويصدر صوتا خارجيا للراوي حيث ينوه عن بداية الحدث ) 


يحكي انه في قديم الزمان .. 
في فتره هرب فيها نور الشمس من فوق عقولنا واستظل بليل كالح لا يؤمن بالنور 
حكم مصر البطالمه .. 


وأفسدوا ما صنعته الحضارة القديمه .. وصنعوا لهم مجدا زائفا فوق ارض 


لم ترحب بهم .. حتي جائوا بأضعف ما لديهم من الحكام .. 


في احلك فترات التاريخ وأكثرها قسوه وأشدها انقساما ورضوخا 
ومن هنا تبدأ الحكايه .. حكاية الفتنه البطلميه .. فتنة الاخوين 


كليوباترا و بطلميوس 


( تختفي البؤرتين ويفتح المنظر علي البهو الملكي للملك الزمار 
ملك مصر خلال العصر البطلمي 
( المسرح منقسم إلي جزئين 
_١‏ في العمق مستوي علوي يوجد عليه كرسي العرش 
وتستخدم هذه المنطقه العلويه في تمركز الشخصيات الملكيه ابان تقديم مشاهد العامه 


؟ _ المنطقه السفليه .. وهي منطقه منخفضه تستخدم في مرور العامه بمشاهدهم ) 


( الحدث : يجلس الملك الزمار علي عرشه ويتطلع الي طفليه كليوباترا وبطلميوس 
في مرحلة مبكرة من عمر طفولتهم وهم يتبارزون بالسيوف كعادتهم كل ليله ) 


كليوباترا : لن تستطع هزيمتي يا بطلميوس 
بطلميوس : وماادراكي ايتها الصغيره .. لعلي أفعلها 


وماذا يمنعك اذن عن فعلها ؟ .. ف لتفعلها 

انت مغرورة 

وانت احمق .. تعتقد ان مبارزه الامراء بالسيوف 

كتحطيب العامه بالعصا .. " تركله بقدمها فيسقط " 

" ينهض ويكمل ثانية " 

لعل ما يميز العامه .. هو شرف القتال 

ليس للقتال شرف .. ف هو خديعة مباغته 

اما ان تَقثُل وتصبح المنتصر .. او تُقتل وتندثر بين سطور الحكايات 
زيمايكن هناك كالك 

عاذ يكون انها انوك 

ان تُقتل ويحييك التاريخ مرة اخري بطلا بين سطوره وحكاياته 
لاق الك تبيطر: بجلية: اكاكيجع العابية 

والجاةا 9 تنهيها فلشكة العا ؟ 

لشف العاهه:8. ليدن العامةنتوي السوظ و الحاته 

معذورة انث ياكليويائنا :. فت تلك السحابة الواققة علن يضرك 
لا تمكنك من رؤية الحقيقه كامله 

سحابة علي عيني .. اضاع بصرك يا ابن ابي ؟ 

بل ضاعت رأسك ياكليوباترا .. 


" يسقط السيف من يد كليوباترا ويضع سيفه علي عنقها " 


كفاكم من هذه اللعبه .. فقد سأمتها 


أمرك يا أبتاه 

اكرر تحذيري لك يا بطلميوس .. بألا تجالس العامه في الاسواق 
ف انت سيد عليهم ولا يجوز لسيد ان يجالس عبدا عنده 

ولكن 

" مقاطعا " لتجعل رفاقك من البطالمه فهم اسياد هذه الأرض 
" مستسلما " سمعا وطاعه 


" تدخل " الم تسأم من مجالسة | لصغيرين ؟ 


ما أمتع اوقاتي معهم 
حسنا .. هيا ايها الصغيرين الي الخارج .. ف انا اود والدكما في امر هام 


يمكنكم الآن ان تذهبا .. علي ان نكمل ما بدأناه في وقت لاحق 


ماذا لديك ؟ 
لقد عاد ميرنوس من روما 
خبر سار و عظيم 
ان زوم معترضة علي تنضيبكم .ملكا على مضز 
ماذا ؟ 
و علي رأس المعترضين .. رئيس الحزب الشعبي وقيصر روما .. يوليوس قيصر 
يوليوس قيصر ؟ 
نك 
ما اقبح هذا الخبر 
انه يدرك جيدا مدي استفاده الامبراطوريه الرومانيه من ضم مصر 
دائما ماتكون محطة لأطماع الكثير 
ليس هذا كل ماحدث .. 
ماذا ايضا سقط فوق رأسي ؟ 
انه لم يقتصر علي عدم الأعتراف بكم ملكا علي مصر 
بل انه لوح بأن الملك السابق بطلميوس الحادي عشر 
قد اوصي بأن تؤل مصر بعد وفاته الي تابعية روما 
هذا مستحيل .. انه مجرد ادعاء كاذب 
خدعة سخيفة لن يصدقها عقل طفل صغير 
يجب ان نتخذ قرارا حاسما 
ماذا يمكن ان نفعل ؟ 


يجب ان نحاول ان نتقرب من روما ومن قيصرها 


في محاولة لأن يعترفوا بك ملكا علي مصر .. وان كلفنا ذلك الكثير 
ف إنه سوف يمنع عنا الكثير ايضا .. 

اخشي غضب العامة تجاه قرار كهذا 

العامه .. ملك البطالمه يخشي العامه من المصريين .. 

( تضحك ) انه امر مضحك للغايه ؟ 

إن المصريون ألسنتهم ساكنة خارج افواههم ويعشقون صناعة الثورات 
لندخلها اذن عنوة بداخل الأفواه 

لا اريد العنف معهم 

فلربما يأتي ذلك علينا بثورات لا حول لنا بها ولا قوه 

سيدخلون السنتهم بداخل افواههم ودون اجبارا منا علي ذلك 

كيف هذا ؟ 

نعلن ان هناك وبائا خطيرا حل بالبلاد .. ونخبرهم انه سريع الانتشار 
وعليهم ان يضعوا ايديهم علي افواههم بشكل دائم لتجنب العدوي 
حينها فقط .. ستجبر السنتهم علي الرضوخ لما لا نريد سماعه منهم 
ومن يخالف ذلك ؟ 

سيكون عدوا للوطن الكبير .. اذ يسعي لنشر الوباء 

او ربما يكن هو نفسه حامل للوباء 


فكرة شيطانيه .. ولكن تري ماذا يكون هذا المرض اذن ؟ 


هذا ايضا لدي رأي فيه 


هات ما لديك ؟ 

500 

الخراف ؟ 

وباء يصيب الخراف وتنتقل عدواه الي البشر 

حينها يصبح الإله امون اله المصريين معرضا لوباء لا يقوي عليه 

فتهتز مكانته لدي المصريين .. وبعد فترة وجيزه 

نخبرهم بأن إلاله العظيم زيوس اله البطالمه .. قد استطاع دحر الوباء وهزيمته 


فتعلو بذلك مكانة آلهة البطالمه ف نفوس العامه 

وهذا هو الطريق الأنسب لتثبيت حكمك فوق هذه الارض . 
ف المصريون يولعون بورع ديني .. 

واينما تود شيئا منهم فعليك الطرق علي باب الدين 

لا اعلم كيف تفكرين بهذه الطريقه ؟ 

الا تعجبك ؟ 

اذن .. عليك ان تُصغي دوما الي ما اقول 

وان تضعني ملكة الي جوارك فوق هذا العرش 


هو لك .. وفوقه جسدا محنيا طوعا تحت قدميك ( ينحني ساجدا تحت قدميها ) 


( يتوقف الحدث في المستوي العلوي عند انحناء الزمار تحت اقدام ايفانكا 


ثم يمر صوت ناقل الأخبار بين الجمهور ومعه يدخل العامه الي مناطق تمثيلهم 
بالمنطقه السفليه .. حيث يرتدون كمامات علي افواههم علي اثر ذاك المرض الخطير ) 


ناقل الأخبار : 


" يعبر ناقل الاخبار " 

ايها الشعب المسكين البائس .. قد انتشر في البلاد مرض خطير 

يصيب الياقظ قبل الناعس .. ويعرفكم وسط البعير 

ف عليكم بالوقايه .. حتي في السرير 

ومن يخالف ذلك .. يلقي حتما مصيرا مرير 

ايها الشعب المسكين البائس .. قد انتشر في البلاد مرض خطير 

ايها الشعب المسكين البائس .. قد انتشر في البلاد مرض خطير " يخرج " 
اقديشف وا معدت  :‏ لويخة ذلك الهواء+السيافن: الي :ذاكل روعي ليووق :لي 
ضع يدك علي فمك يا صديقي .. ف الوباء يستهدف كل ما ارتطم الهواء بفمه 
كيف جاء هذا الوباء الي بلادنا؟ 


لا احد يعلم .. فلقد ظهر فجأة دون سابقة انذار 

ولكننا لم نري شخصا واحدا اصيب به 

يا لنفسك السوء .. وهل تريد ان يصاب به احد ؟ 
بالطبع لا .. ولكن كيف اكتشفوا هذا الوباء دون ان يصاب به احد 
ومالنا بذلك .. الأهم هو ان لا نصاب نحن به 

حقا هذا هو الأهم .. ولكن تري متي سينتهي هذا الوباء ؟ 
لا أحد يعلم 

انا أعلم .. 

حسنا اخبرنا متي سينتهي الوباء اذن 

من تقصد ؟ 

التطالفةه 


اخفض من صوتك يا حريحور .. الا تخشي ان يسمعك جنودهم 


انا لا أخشي احدا منهم 


ليس هناك وباء سوي البطالمه .. 

قلت لك كف عن ذلك الحديث يا حريحور . 

كنا فطلم انهالييل هناك وناغ.., 

ومع اذلقه تشيع اينينا قزق الزافنا بدن لا تسنات بالوياء 

كلنا نعلم اننا نحن الخراف .. 

نعلم وارتضينا ذلك بعقل صائب .. فلم تعد جلودنا تقوي علي تحمل سياطهم 
اتوسل اليكم دعونا من هذه الثرثره .. 

حتي لا يسمعنا احد الجنود فيبطش بنا جميعا 

لا تخشي جنودهم .. فهم نائمون ماليء البطون .. 

يعلمون ان اصوات سياطهم في عقولكم ينوبون عنهم بينكم 


دألالرن باك ومكزاي فز اك هده 
لن تجدي بشيء سوي زيادة آثار السوط علي ظهري 
وا حسرتاه عليك يا وطني .. وا حسرتاه 


( يسمع صوت اقدام آتيه ) 


هناك صوت ما قادم الينا 

لعلهم الحراس 

يبدو انهم يفتشون عن احد ما 

انهم يركضون بسرعه جنونيه ويلقون سيوفهم الي السماء 
يبدو أن هناك أمرا ما حدث لا نعيه 

ضعوا ايديكم فوق افواهكم وانفضوا سريعا الي بيوتكم 
" يدخل مسرعا " انتظروا .. هل علمتم ماذا حدث ؟ 
وهل يحدث في هذه البلاد الراكده اي شيء ؟ 

لقد قامت الثوره 

ماذا ؟ 

( وقد خرج عن التمثيل ) لقد فشلت الثوره 

انت بتقول أيه يا استاد ؟ 

بقول لقد فشلت الثوره 

انت جبت الجمله دي منين .. الجمله دي مش ف النص اصلا 
هي مش الثوره دي كده كده هتفشل ؟ 

في مشهد هو اللي يقول كده .. انت تلتزم بالنص وبس 
مه اصل انا لغيت المشهد ده 
انت مين انت عشان تلغي اصلا 

انا مين ؟ 


اما بقي عن اصل التسميه ف ده يرجع لتاريخ الميلاد 

" مقاطعا كلامه " اتفضلوا يا اساتذه هاتولي مشهد الثوره 

ومفيش حد يضيف ولا يشيل من غير مايرجعلي 

بصريح العباره كده .. الرقابه مش موافقه علي المشهد ده 

وتعددث ترقا وطن بسيةا تحب تفررضة :وتتحمل اريحدك المسؤايه 
ولا نشيله ويا دار مادخلك شر ؟ 

الرقابه ؟ 

بيقولوا السكوت علامة الرضا .. وعدم اللامؤخذه كده انا مش سامعلك صوت 
اتفضلوا يا اساتذه هاتولي المشهد اللي بعده 

عين العقل يا فنان .. يلا يا ابني انت وهو .. سلموني الكيو تاني 

مش اسمه اسمه كيو برضوا يا فنان ؟ ( يضحك ) 

فنان من يومك يا مريسه .. انت كان لازم تطلع مخرج 

يلا ابني انت وهو .. كل واحد ف مكانه .. قال ثوره تتعمل عليا وانا ملك قال ؟ 
( لناقل الأخبار ) خشلي يا ابني تاني بجملتك .. أكشن 

" يدخل مجددا مسرعا " انتظروا .. هل علمتم ماذا حدث ؟ 

وهل يحدث في هذه البلاد الراكده اي شيء ؟ 

لقد قامت الثوره 

ماذا ؟ 

( يقولها ببطء وكأنه يؤكد علي حدوثها ) 


لدقد ف ش“شغادلت الحبتتؤزه 


( ينسحب العامه في يأس من المنطقه السفليه ويخلو المسرح بالزمار منحنيا تحت اقدام 
ايفانكا .. ثم يعبر الطفلين بطلميوس وكليوباترا من الكالوث الأيمن الي الأيسر 
في صراعهم المعتاد .. حيث يبارز كل منهم الآخر بسيفه كعادتهم ) 


: يبدو أن ساعدك لم يعد يقوي علي حمل السيف يا ابن ابي 

: ها هي ضرباتي تطيح بجسدك الصغير هذا يمينا ويسارا 

: هل تظن أنه بإمكانك أن تسقطني أرضا 

: بل أنا واثق من ذلك ايتها المغروره 

: حسنا .. فلتحاول اذن ان تحمي رأسك من هذه الضربات القادمه 


: احترسي يا كليوباترا 


( يخرج الطفلان من الكالوث الآخر 
ثم يدخل من الكالوث نفسه الشابان بطلميوس وكليوباترا متناحرين ايضا 
بما يوحي بمرور فتره زمنيه كافيه لأن يصبا الغلامين الصغيرين 


ويصبحا اميرا و أميرة بقصر البطالمه ) 


: احترسي يا كليوباترا 

: هل تخشي الموت يا ابن ابي ؟ 

: ان طعنات سيفك تقترب بشده نحو رأسي 

: ابعدها ان استطعت 

: ربما كذلك 

: تودين أن تردي لي خسارة الامس .. أليس كذلك ؟ 

يكاد سيفك ان يسقط من يدك 

: انا ممسك به حتي اظفر آخر انفاسي 

: لا تتعجل نهايتك الحمقاء .. فقد اوشكت أنفاسك علي ان تظفر اخر ما لديها 
: انت تريدين موتي كي تستلقي بقدميك ملكة فوق عرش البلاد 


انت كثير الثرثرة .. وقد ضاق بي أمرك .. سأنهي هذا الأمر الآن 


( ترفع سيفها كي تقسم رأسه ) 


الزمنان 


الحار سس 


كليوباترا : 


انطونيو : 
الزمار 
انطونيو 
الزمار 
انطونيو : 
الزمار 
انطونيو : 
بطلميوس : 
الزمار 
انطونيو : 
كليوباترا : 
انطونيو : 
كليوباترا : 
انطونيو : 


انطونيو : 
كليوباترا : 
انطونيو : 


© ع ع ج« | 


( يدخل مسرعا ) الأمير الروماني مارك انطونيو بالخارج 

ادخله الينا في الحال 

أمر مولاي 

" لبطلميوس " كُتبت لك النجاة يا ابن ابي .. ولكنك لن تنجو في المرة القادمه 
" يدخل " مولاي الملك 

مرحبا بالقائد الروماني 

جئت اليكم محملا بسلام الامبراطور يوليوس قيصر 

لماذا ؟ 


لأن مولاي منشغلا كثيرا بأمور البلاد وأحوال الرعيه متناسيا نفسه 


" لأنطونيو " هذا هو بطلميوس أبني والوريث الشرعي لتلك المملكه 


" مقاطعا " اذن ف هذه هي الاميره كليوباترا .. ملكة مصر القادمه 
اتعرفني ؟؟ 

وماذا سمعت ايها الأمير ؟ 

اميرة فائقة الجمال .. تتزين بعقل ناضج لا يجاريه عقل 

وستصبح من سلالة الملكات العريقات .. 

اللاتي استطعن ان تضعن اسمائهن في ذاكرة التاريخ 

" تضحك " علام كل هذا المديح ايها المحارب الروماني ؟ 

انك تتحدث عن اشياء لم تحدث .. وكأنك تعرف الغيب .. 

ان مديحك هذا جعلك تنسج اشياء وتتحدث عنها دون ان تحدث 
ولكنها سرف تحفنة انفيا الملكة العظطيعيه: 

ان حدث ذلك .. فسوف اتي بك الي هنا ... لتشرب نخب الملكه كليوباترا 


وداعا ايها الزمار 
لا تقل ذلك يا أبتاه 
كيف وقد أصبحتي ملكة للبلاد .. وهذا لا يستباح الا بوفاة الزمار 
" يضحك " وبطلميوس ايضا 
ابتاه .. انها لم تكن اكثر من دعابة رومانيه .. 
ان حديث المحارب الروماني يوحي بأنه يعرف عنا الكثير .. 
بالطبع ايها الأمير 
أتعرف ايضا عن بطلميوس ؟؟ 
وماذا سمعت اذن ..؟ 
سمعت أنك دائما ما تتواجد في الأسواق وتجالس عامة الشعب 
حتي لقبوك ببطلميوس المصري وكأنك لست بطلميا 
" بحده " الازالت لديك تلك العادة البزيئه يابطلميوس ؟ 
أيأذنلي مولاي بالأنصراف إذن ؟ 
أسئمت مُجالستنا ؟ 
بلي يامولاي .. ولكنني اعلم حميمية ذلك اللقاء 
لا عليك يا أنطونيو .. فأنك لم تعد غريبا علينا 
أشكرك يامولاي .. 
هل لي أن أسأل المحارب الروماني .. سؤالا كثيرا ما طرأ علي ذهني ؟ 
بكل سرور .. تفضل 
انني ابحث عن سبب لوجود القائد الروماني العظيم في مصر 
هل هو معنا بأعتباره ضيفا علينا وأنه جاء للتعرف علي تلك الحضارة العظيمه 


أم انه موجود بيننا الآن لأمر آخر لم يصرح به بعد 


يمكن أن يجيبك الملك الزمار عن تساؤلاتك هذه بعد رحيلي 


" بحده " بطلميوس كفاك من هذا الحديث 


ان ماقصدته ان جلالتكم غادرتم البلاد الي روما من أجل الأستشفاء 
ثم عدت سالما .. فما الداعي اذن لوجود القائد الروماني 
والساعد الأيمن للأمبراطور الروماني الا اذا كان سيترك روما ويبقي معنا دوما 
أنت مخطيء يابطلميوس .. 
ف الملك الزمار لم يذهب الي روما من اجل الأستشفاء .. 
بل هربا من مؤامرة أديرت ضده في تلك الثوره الماضيه 
وكانت تهدف الي قتل الملك والقضاء علي الدوله البطلميه 
وانا لم آت مع الملك تاركا روما 


الا لإعادة الملك سالما علي عرشه .. ولإقرار الأمن بالبلاد 


اعتقد ان كل ماقلته ليس من اختصاص روما 
" بلهجه ناهيه " دعونا من تلك المناقشة الحاده 


أمر مولاي .. ولكن هناك امرا لا يتحمل التأجيل اريد ان اطلعكم عليه 


أي أمر هذا ؟ 

رابيروس يا مولاي 

رابيروس 

ذلك الذي اقترضت منه وأنت في روما .. ووعدته أن ترد له دينه حينما تعود 
حدث ذلك وقد كلفت بطلميوس أن يرد له دينه 

ان ما بداخل خزانة مصر لا يكفي ربع مستحقات رابيروس 

كيف ذلك يابطلميوس ؟ 

هذا أمرا طبيعيا .. فإن نصف دخل مصر يذهب سنويا الي روما 
والنصف الاخر ينفق في العطايا والهبات الملكيه 

ولا يتيقق اللبؤساء في :هذا الوطق سي البح في القمامة 

هكذا انت دائما يا بطلميوس .. تسيء فهم الأشياء 

تتحدث عن البؤساء في هذا الوطن 

علي الرغم من انه لا يوجد بطلمي واحدا يعاني من البؤس والتقشف 


الزمار 


بطلميوس : 


انطونيو : 


اهنال 


انطونيو : 


بطلميوس : 
انطونيو : 
بطلميوس : 


الزهنان 


بطلميوس : 


انذا نكم ايان اناق 

أبتاه لقد جئنا منذ قرون الي هذا الوطن لكي نخلص ابنائه من بطش الفرس 
لا ان نبطش نحن بهم ... 

وماذا عساي أن أفعل اذن لهم ؟ 

أتريد ان اتي بهؤلاء الي هنا ... كي يعيشون ويأكلون ونمحوا عنهم بؤسهم 
ولم لا ؟ فهم اسياد تلك البلاد منذ قرون عديده 

بطلميوس .. ان هذه البلاد ليس لها اسياد غير البطالمه ... 

وهؤلاء اللذين تتحدث عنهم ماهم الا جماعة من الرعاع .. 

يعيشون علي مايتبقي منا 

وماذا ان لم يتيقئ شيف ؟ 

هل أصبحت مصريا مثلهم ؟ .. أنك بطلميا وستظل هكذا الي امد الدهر 

" بتودد " ان ما اردت قوله هو ان 

" مقاطعا " كفانا من هذا الحديث .. فقد سئمته . 
" لأنطونيو " انطونيو .. ارسل الي رابيروس .. وأخبره اننا سوف نرد له دينه .. 
ولكننا نحتاج بعض الوقت 

مولاي .. ان لي رأيا قد يكون صائبا في مثل هذا الوقت 
ماذا يكون ؟ 


انني أقترح علي مولاي أن يعين رابيروس كوزيرا لمالية مصر .. 


فهو شخص حكيم ولديه خبرة عظيمه في مثل هذه الأمور .. 
وبدذلك ب يمكنك يامولاي أن ترد له دينه وتصلح من أحوال البلاد في ان واحد 7 


اننا بذلك نتيح فرصة للتدخل الأجنبي في شئون البلاد 

ان روما ليست قوه اجنبيه .. ان روما دولة صديقه 

دولة صديقه .. ؟ 

" مقاطعا " كفاك جدال يابطلميوس .. ان ماقاله انطونيو هو الرأي الصائب 


اذن .. فليكن ماقاله انطونيو 


" تدخل هدير بشكل مفاجيء من بين الجمهور في الصاله وتوقف البروفه " 


ستوووب .. وقفوا التمثيل ده ياخونا .. 
( يدخل الجميع من الكواليس ) 
ايه ده .. فيه ايه ؟ 
نسلم المسرح .. يعني ايه بقي .. العرض هيتأجل تاني ؟ 
ألف مبروك ياعمهم " يحضنه و يقبله " 
انت بتباركلوا علي ايه ؟ 
بباركلوا ع الترميم .. 
ترميم ايه ؟ ,,تأكاامك :فاه حاحه 
ولا انا .. 
يا جدعان حد يفهمنا .. احنا هنعرض ولا خلاص كده العرض اتأجل 
ياسيدي مفيش تأجيل ولا حاجه .. هتعرضوا .. ماتقولهم ياريس 


بصراحه انا كنت عاملهالكوا مفاجأه .. انتوا مش هاتعرضوا علي المسرح ده 


أمال هانعرض فين بقي ان شاء الله .. ف الشارع ..؟ 


لاء .. هاتعرضوا علي مسرح تاني .. أكبر وأوسع .. 
مسرح يليق بالفن اللي انتوا بتقدموه .. علشان كده الديكور والملابس ماجوش 
لأنهم راحوا ع المسرح التاني 
وأن شاء الله بقي بعد العرض مايخلص هانعمل ايه ؟ 
انتوا ناسيين ان احنا بيوتنا مفتوحه م المسرح ده 
بس لما يخلص العرض الاول يبقي يحلها حلال .. 
موك تجا شرسةة للامرد و نك اماك كانه 
ويمكن ماتجيش .. 


انتي ليه كده بتقدري البلا قبل وقوعه 


يعني هي حبكت الترميم يبقي اليومين دول .. 

ذا أحذا بدالنا قد ريه حمالان يقول:ان الممرع عاءة بتزم ب 

انقو لكه كد :مقن صاشكة ان :خاحة راان الملدوج ماكر نشي نان صاستكر 
وان اترمم برضه مش عاجبكم 

مه لما قرار الترميم ييجي اليومين دول يبقي فيها إن ... 

ياستي لا إن ولا كان .. 

از راس وبوا قلا كوو لقا دكا مالم كدان عليه لمر عاد 

ونعرض علي مسرح تاني أكبر وأحسن منه 

ياخونا أفهموا بقي .. الترميم ده خير لينا كلنا 

تمام ياعمهم .. وبعدين انتوا مش كنتوا بتحلموا انكم تعملوا عروض كبيره 
وأنتي يا هند مش كان نفسك أن نصوصك تتقدم بشكل محترم 

ولقي .. مش كان نفسك انك تبقي ممثله مشهوره والناس تشاور عليكي 

ف الرايحه والجايه.. يا إخونا احنا كل احلامنا هاتتحقق لما المسرح يترمم .. 
يعني زي ما قال الريس الترميم خير لينا كلنا ... يلا استهدوا بالله كده وكملوا .. 
" لمخرج العرض " يلا يا استاذ هنكمل .. 

طيب هاتولي الحته الاخيره دي تاني .. وانت ياسيد مبسوط 
علي صوتك شويه مش سامعك .. ومثل بقي .. العرض بكره 


ماشي يافنان .. اتكل علي الله انت بس وسمعنا اكشن بتاعتك 


أكشن دي ف السينما يا سيد مبسوط .. يلا يا جماعه هنبدأ مع المزيكا 


" يتجه الممثلون الي الكواليس ويبدأ الحوار مره اخري " 


اذن .. فليكن ماقاله انطونيو 


" يكرر الجمله " أذن فليكن ما قاله انطونيو 
"ب 0 في اله م0 


" يكررها ثالثا " اذن فليكن ما قاله انطونيو 


" يست في ه لل 


" يطل من كابينة الاضاءه " ما تقول جملتك يا أستاذ 


نسيتها ياسيدي .. مه انت عمال توقف البروفه ع الفاضيه والمليانه 

وكل شويه عللي صوتك و مثل كويس .. أديني نسيتها خالص علشان تتبسط 
يووووووه .. هاتولي المشهد اللي بعده 

وانت ياعم سامح لو نسيها ف العرض قص جملته وكمل .. وكأنه مش موجود 


" منفعلا " هو ايه اللي قص جملته وكأنه مش موجود 


امال اوقع الإيقاع عشان حضرتك بتنسي 
( يشتد بينهم الحوار لدرجة المشاجره ) 
مش كده يارياسه 
انت مش شايفه بيقول ايه ؟ 
يا سيدي ريحوا دلوقتي .. وعدي ياليله ومري قوام 
علشان خاطرك انت بس 
اتفضلوا يلا اساتذه .. هنبدأ من الاول 
ايه يا فنان انت زعلت ولا ايه .. ده كان افيه .. 
كته كلوقه النسن حلتنان الخائن تحاف 
انت تقول اللي ف النص وبس 
" للمخرج " أنت عاوز ايه دلوقتي ؟ 
إتفضل اقعد علي العرش وموت بعد جملة بطلميوس 
ماشي لما نشوف أخرتها .. اتفضل ياعم بطلميوس انت كمان .. قول جملتك 
إذن .. فليكن ما قاله انطونيو 
أه .. قلبي قلبي .. ( يسقط علي العرش ميتا ) 


مولاي 


( يدخل العامه الي المنطقه السفليه في حالة من الضيق واليأس 


بينما ينفرد حريحور بمريت في بقعة ضوء بعيده 
ويستقر بطلميوس بالمنطقه العلويه فوق العرش ) 


لقد سائت أحوال البلاد كثيرا .. حتي أصبحنا غرباء في بلادنا 

أعتقدت انه بعد وفاة الزمار سوف تتحسن الأمور 

ولكنه من الواضح ان العقبة لم تكن في الزمار وحده 

فها هو بطلميوس قد تولي الحكم .. ولم تتغير الأمور ..بل أصبحت أسوء 

و كل ما تغير .. هو أننا بدلا من ان كنا مورثون للزمار.. 

أصبحنا مورثون لبطلميوس 

(ل مريت ) انتي أجمل من كليوباترا 

( ل حريحور ) وانت أعظم من بطلميوس 

لم أكن اتخيل مطلقا أن يتغير بطلميوس بعد أعتلائه عرش البلاد 

ان بطلميوس لم يتغير .. لأنه كان كذلك من البدايه 

ولكننا كنا مغمضين العين .. فلم نري ذلك القناع ..ان بطلميوس بطلمي 

وليس كما اطلقنا عليه .. 

( ل مريت ) هل يمكن أن تضحكين ثانية ؟ 

( تضحك ) 

لا أعي سببا لوجود الجيش الروماني علي السواحل المصريه 

علي الرغم من ان روما أصبحت المتحكم الأول في تلك البلاد 

خاصة بعدما اوصي الزمار أن تشرف روما علي تنفيذ انتقال العرش لبطلميوس 
ان روما لديها مخاوفها في ان يحدث المصريين ثورة علي الحكم البطلمي 
وفي هذه الحاله يتدخل الجيش الروماني .. علي اعتبار انهم قوات لحفظ السلام 
فالأحتلال اليوم لم يعد كما كان سابقا و قد أصبح بالمكر والخديعه 


" مستدركا " هل هذا يعني اننا اصبحنا محتلون ؟ 


( ل مريت ) لقد احتلت ملامحك هذه الحياة 


فما أنا اخلد لنفسي حتي أري منك شيئا امامي 


في تلك السماء المسافرة فوقنا .. في نسائم الصباح التي تعطينا الأمل 0 


اراكي حتي بداخل صلاتي للآلهة راجيا منها قربك 
( ل حريحور ) هذا انا؟ 
اننا محتلون منذ امد بعيد .. منذ ان رضينا أن يحكمنا البطالمه 
ومن قبلهم كل محتل لبلادنا .. فلقد ذهب الفرس .. وأتي البطالمه 
يجب ان نبحث اذن عن مخلص اخر 
آمل أن تقوده الآلهة الينا سريعا 
" ببلاهه " تري هل يكون الرومان أفضل من البطالمه ؟ 
فل أوضفتك: آمك كل حماقة البشريةة 
انني لست احمقا يا سا كيميت 
:انث و« التدماقة و هنبال العقلةاو اعد :اكه أن زكون اللحطلضن الوا 
لعلهم يكونون أفضل من غيرهم 
سمندس .. هل تريد ان تموت مطعونا أم محروقا ؟ 
أنا لا اريد أن أموت .. فأنا أحب الحياه 
هذا ماتحدثت عنه .. البطالمه ام الرومان .. كلاهما مرفوض 
تر فق يكرق الستكلمن إن ,من تاك امالك أكري يكن أن تحسنا ؟ 
" بضيق منه " سمندس يجب أن يكون المخلضن المصري.ذاته 
يجب أن نبحث فيما بيننا عن المخلص .. يجب أن نختار من يحكمنا 
" يضحك " نختار من يحكمنا ؟ 
آمل ذلك 


( يضحك الرفاق الاربعه ثم يخرجون ) 


اجل .. ولكن ماذا تريد ؟ 


اريد أن اربت علي يدك امام الناس وان نصنع لنا بيتا صغيرا 
لقد تأخرت .. سأرحل الآن 


مريت .. انتظري 


( تلقي له ورده من يدها ثم تخرج ليلتقطها ويخرج خلفها مسرعا 
ثم يلون ف الستوى الطوي: بطلميومن جالبة :علي العركن :رمن ,موت الزماز 
والي يمينه كليوباترا والي اليسار الام ايفانكا ) 


لقد أجتمعت بكم اليوم لأنبئكم بقرار عزمت علي اتخاذه 

اي قرار يا بني ؟ 

ان أحوال البلاد تزداد سوء بعد سوء.. 

فلقد تقلصت ممتلكات مصر وتدهورت احوال البلاد 

نظرا لأن كل شيء اصبحت روما تتحكم فيه وتسخره لصالحها 
هذا امرا طبيعيا .. فنصوص المعاهده التي ابرمها الملك الزمار 
تحدد ذلك ولا يمكننا ان نغير شيئًا فيها 


ان نصوص تلك المعاهده التي ابرمها الملك الزمار في فترات كان يحتاج فيها 


الي الأستقرار لا تعني ان يأخذ الرومان أكثر من حقهم 


أن روما دولة صديقه .. 

3 وكيا العاف نول متتارقة ب بوذا لماعتم ركد لك تداق بعاذا مقن غائف 
ماذا اذن ايها الملك ؟ 

لقد اجتمعت بكم اليوم لأعلن انفصالنا عن روما 

" وسط ذهول مماقيل " ماذا ؟؟؟؟ 

كما سمعتما 


ولكن 


" مقاطعا " كما أعلن ألغاء كل المعاهدات التي أبرمت فيما مضي .. 
ماذا تقول ؟ 


ألم تنصتي جيدا الي ما اقول ؟ 


بلي .. ولكنني لا أعي سببا واحدا لأرتكاب مثل هذه الحماقه 
اننا لا يمكننا أن نفعل ذلك 

ولم لا ؟ 

لأنك بفعلتك هذه تمهد البلاد للدخول في معركة نتائجها محسومه قبل أن تبدأ ؟ 
محسومه قبل أن تبدأ ؟ 


انها وهنا ابيا 'التلك 


أعي جيدا أنها روما 


أتدري ماذا ستجني لنا تلك المعركه ..سوف بيتم الكثير من الأطفال .. 


وترمل الكثيرات من النساء ..سوف يموت الناس جوعا 
" متعجبا " سوف ؟؟ .. ان الناس قد ماتوا بالفعل 
فما يضر سلخ الشاة بعد ذبحها .. 
ان هذا ليس حلا .. 
وما الحل اذن ؟ 
الحل هو أن نفعل مثلما فعل الملك الزمار ... فأنت لست أفطن منه ولا أذكي منه 
كي تتخذ قرارا جنونيا مثل هذا 
ربما لست أفطن منه .. ولا أذكي منه .. 
ولكن فؤادي استوطن به عشق هذه الأرض 
كفاك من هذه الكلمات التي استوطنت بأذنك وحدها دون غيرها .. 
بطلميوس المصري .. أهكذا تسمعها وتتلذذ عند سماعها ؟؟ 
أفق ايها الملك البطلمي ... أنك لست مصريا .. 
بطلميوس : " منفعلا " بل انني ملك البلاد .. وعليكما سماع أوامري .. 

كليوباترا 


بطلميوس : 


بطلميوس .. افق مما انت فيه .. قبل ان تقضي علي كل شيء 

اصغ الي جيدا ايتها الجميله .. 

قد حان الآن موعد الكرامه وعدم الانصياع لأوامر القيصر الروماني 
ولن اسمح لأي شخص مهما كان أن يتعارض مع مصالح البلاد 
ولسوف أضرب بيد من حديد .. ولن أسمح بالتآمر او الخيانه 
كما تري ايها البطلميوس .. ولكن كن حذرا علي حياتك ( تخرج ) 


ألم يكن من الأفضل أن تبقي الي جواري .. بدلا من تلك النهاية القاسيه ( يخرج ) 


الآ فقط :شعن أن هذا الع قد انقرطت حياته واتكة طريقة للسقوظ 
حلو قوي ده يا هدير .. بس عاوزك تأكدي بأدائك علي الجمله الاخيره 
حاضيق يا اق 

يلا حضروا مشهد الفرح 
ماشي ياريس 

ريس ؟ .. يابني مفيش هنا ريس غيري .. " للمخرج " ماتقولوا يافنان 
هقولوا .. هقولوا يامبسوط بيه 
( يدور هذا الحوار اثناء تجهييز المشهد التالي ) 

بقولك ايه.. انت ايه رأيك في موضوع الترميم ده .. ؟ 

مش عارف .. بس قلبي مش مستريح للموضوع ده 

ليه بس .. دا أنا حتي بيتهيألي ان بعد الترميم ده مسرحنا هايبقي مفيش زيه 
والفرق هاتيجي عشان تعرض عليه من كل مكان 

ومش هنبطل عروض طول السنه .. والفلوس هتبقي ف ايدينا زي الرز 
وممكن يكون العكس ويطلع موضوع الترميم ده مقلب حراميه 

ياعم فال الله ولا فالك .. انت دايما كده ظنان وبتشك ف صوابع ايدك 


بكره تشوف .. ويا خبر النهارده بفلوس بكره يبقي ببلاش 


علي رأيك بكره يبقي ببلاش 
( في جانب آخر يأتي هذا الحوار ) 
بقولك ايه .. انا عايزك تاخد بالك م العيال دي كويس 
لغايه ما الموضوع ده يتم .. الموضوع داخل فيه ناس كبار 
ومش عاوزين شوشره 
ماتقلقشي ياعمهم .. كله تحت السيطره 
أنا ماعرفشي بس ايه اللي خلاني سمعت كلامك .. 
احنا كنا خليناهم يخرجوهم بمعرفتهم من غير وجع الدماغ ده 
ولا حتي ان شا الله يهدوا المسرح علي دماغهم .. 
غلط ياعمهم .. اللي زي دول رابطين حياتهم بالمسرح 
أكبر حلم ليهم انهم يقضوا بقيت حياتهم فيه .. ويموتوا كمان هنا 


فلو جيت انت بقي .. وقولتلهم ان المسرح خلاص بخ .. وانهم بقوا ف الشارع 


هايثوروا ويعملوها قضيه رأي عام .. والبلد دي زي ما أنت عارف .. 


مفيش فيها أكتر من اللي بيدافعوا عن الثقافه وحرية اللي مش عارف ايه 
طيب طيب .. بس خد بالك انت بس منهم .. لحسن العمليه كلها تبوظ 
متقلقش ياعمهم .. كله تحت السيطره 

المهم بس قوللي الكتاكيت بتوعنا اخبارهم ايه ؟ 

كتاكيت ايه يامغفل .. قول فراخ .. ديوك .. حيتان 


لاا به حكو نْ لاا 


( تتصاعد الموسيقي الفرعونيه و يتم اداء طقسة فرح فرعوني حيث يتزوج حريحور ب مريت 
و ينتهي الإحتفال بإختفاء حريحور وزوجته مريت 
ثم يتبقي سمندس وسا كيميت ونفرت و تي 


في بؤره وحيده وسط ظلام احتل الفراغ المسرحي بأكمله ( 


اخيرا تزوج حريحور 


أجل .. اخيرا .. 


بعدما ملا السماء دعاء وأرهق الآلهة كي تبارك زواجه بمريت ( يضحك ) 


( يضحك الجميع عدا نفرت ) 
( تنتبه الي نفرت ) ماذا بك يا نفرت ؟ 
آالمني كثيرا دخول الرومان الي مدينتنا 
انتشروا بها كما الجراد .. واحتلوا كل شيء 
حتي ذكرياتنا المنقوشة علي الجدران 
استوطنوا بداخلها ونبشوا تلك المشاعر الراقده بين الشقوق 
لقد كان يوليوس قيصر يعلم بكل الخلافات التي دارت بين بطلميوس وكليوباترا 
وعندما هبط الي مدينتنا .. أعلن من نفسه حكما بينهم لفض ذلك النزاع 
دعونا من ذلك .. فعلينا ان نسر اليوم بزواج حريحور 
دعه وشأنه في هذه الليله .. 
هل تعتقد انه قد نام .. ؟ 
من أين جئت بهذه البلاهه .. حريحور ليس نائما 
اذن فماذا يفعل بالمنزل ؟ 
عندما تتزوج مثله سوف تعرف ؟ 
ولم لا تخبرني أنت ؟ ألست متزوجا مثله ؟؟ 
أم انه يفعل أشياء لا تستطيع فعلها 
" ناهياً " كلا .. انني أستطيع ان أفعل أكثر منه 
(ضحك) 


( تفتح بؤره صغيره يسقط بداخلها حريحور و مريت حيث أتت ليلتهم بما لم ينتظروه ) 


( يقف حريحور بالقرب من النافذه يراقب وقع خطي اقدام الجنود الرومان التي تتزايد ) 

انتشر الرومان في مدينتنا 

أن :اواك الاقداء تقترينا كخوانا 

هو شأن البطالمه .. 

يقتربون أكثر 

دعنا في ما نحن فيه الآن .. وهيا نجرب ثانية 
لطالما خشيت من هذا اليوم 

لا اعلم من منا عليه ان يسامح الآخر 


وهل هناك ما يكدر سوي هذا الأمر؟ 


حقا .. لا شيء يكدر سواه 

صبغت قلبي منذ كنت طفله صغيره بلونك 
وزرعت محبتك بفؤادي وانتظرت حصادها 
كيف للأشياء :ان كتمو والارضن قاخلة :جرذاء ؟ 
لا اعي ما يحدث لنا 

هي لعنة .. اجل هي لعنه .. ولا شيء سوي ذلك 
نمحوها سويا 

لا استطيع 

انا زوجتك 

وانا عاجز عن اكون زوجك 

اقترب فحسب 


لا اطيق خطواتي نحوك 


اقترب لي ثانية 


اشعر وأن شيئا يمنعني 


ا 


اقترب 

يدفعني عنك كلما اقتربت 
سأقترب انا 

تيه بدا 

لا نستطيع 

نحاول 

لن نستطيع المحاوله .. ف فؤادنا سجين و كبرياؤنا مقيد ورؤسنا محنية 
عدا داعيو 

لحيل لاما 

ما اجمل تحقيقها 

انا عاجز حتي عن الحلم 

نثور علي ذلك 

الفرواك لا يصتعيا الا الريخن 
وانت سيد الرجال 

اناكم اسستطلم 

نحاول ثانية 

حاولنا 

نجدد المحاوله 

شيع .ما يمتعني 

اتركه 


ان تركته لا يتركني .. 


وأنا 

انت اعظم الاشياء 

لم اعهدك هكذا .. 

وانا ايضا .. لم اعهد نفسي هكذا 

تستسلم ؟ 

ماذا عساي ان اقعل ؟ 

اشياء كثيره يمكنك فعلها 

كيف استطيع ان افعل اي شيء .. وبلادنا تغتصب عنوة 

كيف يمكن ان نكون رجال واعراضنا منتهكه 

كيف يمكن ان نصرخ وحناجرنا مسلوبه منا 

ومصلوبه في زاوية مجردة من الشعور .. تأن وحدها تحت المطر 
وتصرخ وحدها كلما هتف الحنين بداخلها 

كيف يمكن ان اقوم بدوري واصبح رجلا في ليلة نام بها قيصر هنا في بلادي 
ماذا سنفعل اذن ؟ 


( يسمع اصوات اقدام تتزايد ويحل معها الصمت الي ان يسود الظلام التام ) 


( يفتح المنظر مجددا علي الرفاق وبينهم حريحور و مريت بعد أن انقضت ليلتهم ) 


تري الي اي شيء ستنتهي الامور بين كليوباترا وبطلميوس 
لا احد يعلم ما يخبأه لنا الغد 

انقسم بينهم امرنا .. لم نعد نعلم من نؤيد منهم .. 

لم نعد نعلم من منهم علي الحق و من منهم اجدر بالحكم .. 


يه ؟ 


وسوف تبتلع رقابنا جميعا 


وماذا توسهنا ا تففل ؟ 


لا شيء .. كل ما علينا فعله هو ما فعلناه بالأمس 


وقبل الامس وقبل الف عام مضت وهو ما سنفعله غدا وبعد غد 

هو ان نبقي مكاننا ونرضخ للأمر الواقع 

ان حكمت كليوباترا ننحني لموكبها ونقر لها بالحكم 

وان حكم بطلميوس نمجد اسمه عند كل صباح و مساء 

ونصلي للآلهة مباركة لهذا الحكم .. ولا مانع من نقش اسمه علي كل المعابد 
ونقيم له من التماثيل التي تمجد انتصاره في معارك لم يخوضها 

وحتي ان اتي ثالث يحكمنا غيرهم سنقيم له هذه الطقوس بل واكثر 
ونرسم ابتسامات عريضه علي وجوه انهكها القحط والجوع 

والخوف من السجن وسياط الجلادين .. و سنشكر الآلهة علي كل ذلك .. 
دعونا ننتظر ايها الرفاق ايا منهم .. او حتي ننتظر ثالثهم 

المهم هو ان نبقي بين ابناؤنا بعيدا عن سياط الجلادين 

ليس مهما كل ذلك اذن .. ليحدث ما يحدث غدا 

ف نحن لم نحيا هذا اليوم بعد .. لنفكر اولا في قوت يومنا هذا 

ترك إلعد للع وزاقوى لحك نياع ةيصع أزخ تحنتديها الغايده 


( يدخل إليهم بطلميوس ) 


بطلميوس : ( يدخل ) بل لا يصح ان يسكت عنها العامه 


الجميع 


حريحور : 

بطلميوس ؟ 

مرحبا .. لقد اتي ملكنا الحبيب ايها الرفاق .. 

انحنوا باجسادكم تحية للملك البطلمي يا ابناء العامه 
حريحور 


ماذا اتي بك ايها الملك ؟ 


جئت اجالسكما مثلما كنت افعل 
والآن ؟ 

الآن انت الملك ونحن رعيتك المهمشون 

لقد جنت اشاوركما في امر يتعلق بالبلاد 

لديك رجال القصر .. فهم أكثر منا حكمة ونصحا ؟ 
ان الأمر يتعلق بلأنفصال عن روما والغاء تلك التابعيه 
ورفض وساطة القيصر في الصلح بين بطلميوس وكليوباترا 
ماذا ؟ 

كلنا سئمنا تلك التابعيه 

ان ماتقوله يعني اعلان الحرب ضد روما 

لنمت رجالا في مقابل ان يحيا أبنائنا أحرارا 

ولكن .. 

" مقاطعا " سأكون أول من يقاتل معكم 


قبل ان آتي ظننت انني لن اعود بمفردي .. ولكنه قد حدث 
( يهم في الخروج حتي يوقفه حريحور ) 


أنتظر يابطلميوس .. هل تعتقد أنك تحب بلادنا اكثر منا .. ؟ 


لن أمنحك شرف أن تكن بمفردك في المعركه .. سنكون أثنان .. 


بل ثلاثه .. 
بل أربعه .. 
وأكا فك 

مريت ؟ .. الي اين انتي ذاهبه ؟ 


سأذهب معكم الي المعركه 

هذا لا يمكن ان يكون 

بل لا يمكن ان يكون غير ذلك 

انني اخشي عليكي ؟ 

وانا أخشي علي وطني 

ماذا عساكي ان تفعلين ؟ 

أنك لا تجيدين الكر والفر .. ويداك لا تقوي علي حمل السيف 
سوف اعمل علي تضميد جروحكم .. لأعيدكم ثانية الي المعركه 
ونحن أيضا معكم ؟ 

كلنا معكم 

( مناديه ) أيها الشعب العريق .. أيها الشعب العريق .. 
ياشعب هذه البلاد العظيمه .. سوف ننفصل عن روما .. 
سوف نقاتل حتي آخر فرد منا .. سوف نقاتل 


" يحتشد جموع الناس " سوف نقاتل ..سوف نقاتل .. سوف نقاتل 


( تتوقف هذه الحاله التمثيليه و تظهر بؤره علي احدي الجوانب بها كلحي و محمود 


الذي جسد دور ناقل الأخبار حيث يحاول كلحي ان يقنعه بتسليم المسرح ) 


يابني أفهم بقي .. الفلوس دي عشان تمشي حالك بيها علي ما المسرح يترمم 
وبعدين يا محمود انت مش كان نفسك تعمل مشروع وتأمن بيه مستقبل بنتك 
أهو ربنا جايز بعتلنا موضوع الترميم ده علشان خاطر بنتك 

فقن ونميقات شو المدن عدو انافك يعوكن 


دا كلنا بقينا بنصرف عليه من جيوبنا .. 


فوق قبل ماتلاقي نفسك لاعارف تكمل ولا عارف ترجع تاني زي ماكنت .. 


امسك الفلوس يا محمود 
انا على فكه:مكن محتاج الفلوس دئ 
يا محمود ده كلها عارفه بعضيها 
انا مش متخيل حياتي من غير مسرح 
مسرح ايه ياعم محمود .. ماتبص حواليك بقي 
دا اللمبه اللي بتتحرق مابنعرفش نجيب مكانها لمبه تانيه 
صح النوم ياعم .. ولا انت مش من هنا 
احنا بنيجي هنا لمزاجنا وبس .. بنيجي علشان ننبسط بفننا 
يدن ألفن. يحي لما اليظن شيع الأول:...ولا انك عاجبك خالك: وحالنا 
وعلي العموم كلها كام شهر ونرجع نشتغل تاني .. 
انا مش مستريح للموضوع ده طول مه جاي من ورا مبسوط 
يذأإخئ امش عزوت اثنوا فارشيخ ملحة الزاهل:ده كته لية؟ 
ده لولاه مكانشي في فلوس جت 
هو اللي سعي وصمم ان لازم يطلعلكوا مكافأه تسندوا بيها نفسكم 
على ما المشرح بترمه وق كوا كاقيج :“مدقتي انكو :ظالميق الاحل ده 
انت مش فاهمني يا كلحي 
" مقاطعا " خد يا محمود الفلوس وادعي للراجل .. امسك 
" يأخذ منه النقود " 


إمضيلي بقي هنا بالأستلام .. 


( ينتقل الحدث الي بؤره اخري علي الجانب الآخر بها مبسوط و مني 


التي جسدت دور كليوباترا حيث يحاول مبسوط ان يقنعها بتسليم المسرح ) 


يا بنتي أفهمي ... انتي زي أختي بالظبط ويهمني مصلحتك .. 

ولولا كده ماكنتش كلمتك .. وبصراحه كده ومن غير زعل 

انتي اولي بالفلوس دي .. طب ده انا حاسس ان ربنا بعتلنا موضوع الترميم ده 
مخصوص علشانك .. و لولا الزنقه كنت اديتلك الفلوس اللي طلعتلي 

بس زي ماأنتي عارفه بقي .. العين بصيره والإيد قصيره 

" مقاطعه " يا مبسوط انت مش فاهمني ... 

انا حاسه اني لو خرجت م المسرح هاموت 

ياستي ولا هاتموتي ولا حاجه .. وبعدين احنا كده كده راجعين تاني 

كل ما في الموضوع .. هو اننا هناخد أجازه .. زي ماتقولي كده فترة أستجمام 
وبعديها نرجع تاني .. دا انا طلع عيني علي ما عرفت اجيبلكم الفلوس دي 
وبعدين احسبيها كده بالعقل .. لو مخدتيش الفلوس ايه اللي هيحصل 

برضوا هتقعدي الكام شهر دول من غير شغل لحد ما المسرح يترمم 

انا حاسه ان الفلوس دي مش من حقي 

ليه يا بنت الناس هو انتي بتشحتيها ولا فاكراها حسنه 

ده حقك ياماما .. مكافأه ليكي وتعويض عن الكام شهر اللي هتقعديهم ف البيت 
من غير شغل .. خدي فلوسك يامني واستهدي بالله 

يعني هنرجع نشتغل تاني ؟ 

طبعا ياماما .. خدي فلوسك بقي قبل ما تطير 

" تلتقط مني النقود من يده " 


امضيلي هنا بقي بالإستلام 


( تختفي البؤر و ينتقل بنا المنظر الي ساحة المدينة بعدما تحولت الي ساحه ميدانيه للقتال ) 


سمندس : تقد أحترقت المدينه بأكملها .... يجب أن نستسلم 
مريت : ماذا تقول ؟ 
سا كيميت :2 ان سمندس علي حق .. فلقد قتل الكثير منا فما الداعي للاستمرار في المعركه 
كفاك قولا ايها البائس 
لقد أستطاع قيصر أن يرتب صفوفه من جديد حتي تبدلت الأمور 
وسوق تقيدل هوي اخرى: .. حكن يكنيب التصر نا 
يجب علي بطلميوس أن يتجه الي الشرق حتي يمكنه أن يرتب صفوفه من جديد 
ونحن؟ 
سنبقي علي حدود المدينه لنواجه الرومان 
ولن يعبروا الي المدينه الا بعد أن يعبروا علي اجسادنا .. 


سأذهب الي المعركه و أخبر بطلميوس بذلك 


( يدخل اليهم ناقل الأخبار ) 


" يدخل " لا داعي لذلك .. فقد مات بطلميوس 
الجميع : ماذا؟ 
ناقل الاخبار : قتل في المعركه ... 
سمندس : حددثتكم اننا لابد أن نستسلم .. فها هو بطلميوس قد قتل .. 
وسوف يدخل الرومان المدينه .. ويبطشون بكل من يقف في طريقهم 


حريحور : لن يدخل الرومان المدينه مادمنا احياء ..سوف نقاتل الرومان حتي آخر فرد منا 


ناقل الاخبار : 


حريحور.. 


" ينظر بعيدا " أسرعوا ان الرومان قادمون 
ليبقي جزء منا هنا ليدافع عن المدينه .. 


والجزء الآخر يذهب ليعيد صفوف الجيش ثانية الي المعركه .. هيا أسرعوا 


( يخرجون في مجموعتين يمينا ويسار ثم يداهمهم الرومان 


ويلقوا القبض علي حريحور ومن معه ) 


لا عليكم من العجلة في شيء .. فلقد أصبحت المدينه بأكملها في أيدي الرومان 


هل كنتم تعتقدون أنه بأمكانكم ان تقفوا أمام أباطرة الرومان 

أمام أناس لا يقهرون .. " يضحك " 

" مؤكدا " أنت مارك أنطونيو 

قد زاع صيطي اذن ببلادكم 

بل فاحت رائحتك 

لا يهم .. فلست هنا لأفتش عن الأسباب .. يكفيني النتائج فحسب 

" ويقيده جنديان " أقسمت سابقا انه لن تطيء قدم روماني 

أرض هذه البلاد مادمت حي 

ولكنه قد حدث .. وامام عينك .. ولكن لا عليك ف سوف أوفيك قسمك هذا .. 
و أقتلك في الحال .. حتي تنال ما تتمني 

أن حياتي لثمن بخس فيما تستحق تلك البلاد 

عجبا لكم أيها المصريون تؤمنون بأشياء وتضعونها صوب أعينكم 

ف تشيدوها ألهة وتقدسونها .. الي أن تأتي رياح عاتيه فتندثر آلهتكم تحت رمالها 
و أنتم هذه الرياح ؟؟ 

بل أننا آلهة الرياح 

وماذا عنك ؟ 


أنني لا أقدس شيئا سوي هذا " ينظر لسيفه " 

أنظر .. لكم هو إله رائع " يداعب وجه حريحور بسيفه " 

أنه يستطيع أن يغير أشياء كثيرة بلمسة واحده .. 

فها أنت ذا تشهق وتزفر في أنفاسك .. وبلمسة واحده يمكن ان ينتهي كل شيء 
حريحور : علي العكس .. فهناك شيئا واحدا سيبقي 
أنطونيو :0 ماذا يكون ؟ 
حريحور : ان هذا الوطن باق رغم أنف روما 
أنطونيو :0 لقد أضعنا كثيرا من الوقت دون جدوي .. وعلينا أن نبدء العمل 

( للعامه ) هل هذا الرجل هو من حرضكم علي اسيادكم من الرومان 
الجميع : (لا يجيبون ) 


انطونيو : انت مذنب إذن .. ويجب أن تغمر دمائك هذه الرمال العفنه تحت اقدامنا 


( يرفع سيفه ليطعن حريحور الي أن يقطع تلك المداهمه صوت احد الجنود الرومان ) 


الجندي : " معلنا عن وصول يوليوس قيصر " مولاي يوليوس قيصر 

(يدخل يوليوس قيصر ومعه كليوباترا ) 


" يؤدي التحيه الرومانيه للأمبراطور الروماني " 

مولاي فيصر ... لقد استطاعت قواتنا السيطرة علي كل شيء 

وتم القبض علي الموالين لبطلميوس 

لتعلق المشانق اذن في معابد امون .. وليشنقوا جميعا أمام أعين الناس 
" ناظرا لكليوباترا " ولتعتلي كليوباترا بقدميها فوق العرش .. 

ملكة رومانية علي مصر .. » 


امر مولاي 


( لكليوباترا ) هيا .. فلدينا اليوم معركة أخري لم تنتهي بعد 

( يخرج قيصر وكليوباترا مع تصاعد ضحكاته ) 
أين تاريخكم الآن ؟ كي يسجل تلك اللحظة الرائعه .. ( يضحك ) 
( يقتحم مبسوط المسرح ويوقف التمثيل معلنا عن نهاية البروفه ) 
ستوووووب .. حلوه قوي النهايه دي .. أقفلوا الستاره بقي .. 
" لمخرج العرض " إطفي النور يا فنان 

( يدخل جميع الممثلين الي المسرح ) 

( من كابينة الإضاءه ) ستارة ايه اللي تتقفل .. لسه فيه مشهد ناقص 
" للجمهور " أحنا كان بودنا نكمل العرض .. بس للأسف لازم نسلم المسرح 
لأن أعمال الترميم هاتبدأ من النهارده 
( قادما من اقصي الصاله الي مقدمة المسرح ) 
( للجمهور ) أستنوا محدش يمشي .. 


وجابلنا الفلوس اللي تمشينا لحد المسرح مايترمم وبعد كده نبقي نرجع نشتغل تاني 
قصدك أدالكوا نصيبكوا في البيعه .. 

بيعة ايه يا استاذ .. أنت أكيد فاهم غلط 

طب فهمني أنت الصح .. حد فيكم يفهمني اللي انا مش فاهمه 

ولا تحبوا افهمكوا انا اللي انتوا مش فاهمينه 

تفهمنا ايه يا أستاذ ؟ 
افهمكم ان الغربان ماكفاهاش اللي عملته 

وعاوزه تهبش كل حاجه .. عاوزه تتحكم ف كل شيء 


حنفيه ؟ 

اه حنفيه .. حنفية الاكل والشرب والخوف والسكينه وبكره 

حتي الثقافه كمان عاوزينها بحنفيه .. ويدوهالك بالقطاره 

علشان العقول تفضل مضلمه .. ومهما يعملوا محدش هيقدر يقول بم .. 
قصدك ايه يا استاذ انا مش فاهم حاجه ؟ 

قصدي ان في لعبه كانت بتتلعب .. بس خلاص اتكشفت 

لعبه .. لعبة ايه .. وايه الكلام الهايف اللي انت بتقولوا ده ؟ 


غربان وحنفيه واهرامات .. انت شكلك كده كبرت واتجثث* 


ادارة المسرح قررت انها تضم تابعية المسرح ده للأوبرا 


طب ودي فيها ايه .. وهو احنا نطول لما مسرحنا يبقي تبع الاوبرا 


فيها كتير .. فيها ان الدخول هيبقي للي معاه حق تذكره الأوبرا وبس .. 
يعني هتبقي سبوبه .. وبم ان مسرحكم موجود ف منطقة نائيه 

تداك :فيه معاء كبن تذكرةه الاوز ,قم بالكالى امسق سيحدن لسر 
و النشاط يتلغي لعدم وجود جمهور .. وشهر ولا اتنين و المسرح يتقفل 
لانه مش جايب همه ومكلف الدوله مايه وكهرباء واجور عمال وموظفين 
وف ثانيه يتباع لصاحب نصيبه .. يهده بقي ويطلعه برج ولا مول .. 
ولا ان شالله حتي يقلبه كباريه مش مهم 

معقول اللي بسمعه ده ؟ 

ضحكوا عليكم بحكاية الترميم دي .. 

غنشاق كانوا كارفيق نكم :مان متفر وا ها منتيتكم 

وذكرياتكم واحلامكم اللي اتشعبطت بالمسرح ده .. 

المسرح اللي شال هم كل واحد فيكم قبل مايشيل هم نفسه 


المسرح اللي كان الفانوس السحري اللي كل واحد منكم حقق بيه أحلامه 
كده صح .. وانا طول الوقت عمال بسأل نفسي 

ازاي مبسوط اللي كان ماصص ف دمنا والود وده يحطنا ف كرشه ويبلعنا 
بقي مره واحده قلبه علينا وع المسرح .. 

ياسامح فوق بقي .. الكلام ده كان زمان 

تقدر تقولي مين الناس اللي قاعده بتتفرج دي .. بصلهم كده .. 

هتلاقيهم كلهم صحابنا وأهالينا .. مفيش فيهم واحد جديد 

يا سامح المسرح عشاقه بيهربوا منه .. 

مابقوش بيلاقوا فيه اللي هم عايزينه زي زمان .. 

المسرح خلاص بيموت وهيموتنا معاه 

المسرح بيموت م اللي بنعمله فيه .. مين فيكم مش مديون بالجميل للمسرح ده 
مين فيكم ماعشي أجمل لحظات حياته ع الخشبه دي .. 

دا أحنا ماعرفناش بعض غير هنا .. المشكله عمرها ماكانت فيه 

المشكله فينا احنا .. أحنا اللي مابقيناش عارفين نحبه زي الأول 

خلاص يبقي نسيبه بقي للي يعرف يحبه 


أنتي اللي بتقولي كده يا روان 


أيوه انا .. عشان خلاص أنا تعبت .. تقدر تقوللي ايه أخرة اللي أحنا بنعمله .. 


ولا حاجه .. محلك سر .. 

أنت فاكر الناس اللي قاعده بتتفرج دي جايين عشان سواد عيون المسرح 
ولا الفن اللي بنقدمه .. لاء .. وأسألهم .. 

هاتلاقي كل واحد فيهم جاي عشان يتفرج علي شوية القرود اللي بيضحكوا 
وحتي لو ملقاش كوميديا عند القرود .. 


كفايه عليه انه يضحك ع الخيبه اللي هما فيها 


بقولكم ايه .. وفروا الحواديت اللي عمالين تحكوها دي لبعدين 


ولا اقولكم ابقوا اعملوها مسرحيه وسموها إنقلاب مبسوط 

ودلوقتي بقي اتفضلوا اطلعوا بره .. علشان هنسلم المسرح حالا 

وافتكر انكم ماضيتوا وقبضتوا حقكم 

" للجمهور " ياريت ياجماعه نخلي المسرح حالا .. اتفضلوا اطلعوا بره 
( يبدأ الجميع في مغادرة المسرح ويقف فقط المخرج في مقدمة المسرح ) 


المخرج : أسمع يامبسوط ... أنا مش هسلم المسرح 
ولو عاوز تخرجني من هنا .. يبقي تخرجني وانا ميت 
" يجلس في مقدمة المسرح " 
" يدخل ويلقي الاموال في وجه مبسوط " وانا كمان مش هاسلم يامبسوط 
" يدخل ويلقي الاموال في وجه مبسوط " وأنا مش هسلم 
" تدخل وتلقي الاموال في وجه مبسوط " وأنا مش هسلم 
" يدخل ويلقي الاموال في وجه مبسوط "2 وأنا مش هسلم 


( ويتوالي الجميع معلنين عصيانهم .. » ) 

